2 Bana na mono ya fioti, mono ke sonikila beno mambu yai sambu beno sala ve masumu. Kansi, kana muntu me sala disumu, beto kele na nsadisi yina kele ti Tata, Yezu Kristu,+ muntu ya lunungu.+2 Mpi yandi kele kimenga ya kuwakanisa+ beto ti Nzambi sambu na masumu* na beto;+ sambu na masumu na beto kaka ve kansi mpi sambu na masumu ya nsi-ntoto ya mvimba.+3 Kana beto ke landa kuzitisa bansiku na yandi, yo ke tendula nde beto me zaba yandi.4 Muntu yina ke tuba nde, “Mono me zaba yandi,” kansi yandi ke zitisa ve bansiku na yandi, yandi kele muntu ya luvunu, mpi kieleka kele ve na yandi.5 Kansi muntu yina ke zitisa ndinga na yandi, zola ya Nzambi me kumaka kibeni ya kukuka na muntu yina.+ Na diambu yai, beto me zaba nde beto kele na bumosi ti yandi.+6 Muntu yina ke tuba nde yandi kele na bumosi ti yandi, yandi fwete landa mpi kutambula mutindu muntu yina tambulaka.+7 Bampangi ya mono ke zolaka mingi, mono ke sonikila beno, nsiku ya mpa ve, kansi nsiku ya ntama yina beno me bakaka katuka luyantiku.+ Nsiku yina ya ntama kele ndinga yina beno me waka.8 Diaka, mono ke sonikila beno nsiku ya mpa, yina kele ya kieleka sambu na yandi mpi sambu na beno, sambu mpimpa ke luta mpi nsemo ya kieleka ke sema dezia.+9 Muntu yina ke tubaka nde yandi kele na nsemo kansi yandi ke mengaka+ mpangi na yandi, yandi kele kaka na mpimpa.+10 Muntu yina ke zolaka mpangi na yandi kele na nsemo,+ mpi yandi kele ve ti kima ya ke budisaka sakuba.11 Kansi muntu yina ke mengaka mpangi na yandi kele na mpimpa mpi yandi ke tambulaka na mpimpa;+ yandi ke zabaka ve kisika yina yandi ke kwenda,+ sambu mpimpa me fwaka meso na yandi.12 Bana ya fioti, mono ke sonikila beno sambu bo me lolula masumu na beno sambu na zina na yandi.+13 Batata, mono ke sonikila beno sambu beno me zaba muntu yina kele katuka luyantiku. Baleke, mono ke sonikila beno sambu beno me nungaka muntu ya mbi.+ Bana ya fioti, mono ke sonikila beno sambu beno me zaba Tata.+14 Batata, mono ke sonikila beno sambu beno me zaba muntu yina kele katuka luyantiku. Baleke, mono ke sonikila beno sambu beno kele ngolo+ mpi sambu ndinga ya Nzambi kele na beno+ mpi beno me bedisaka muntu ya mbi.+15 Beno zola ve nsi-ntoto mpi bima yina kele na nsi-ntoto.+ Kana muntu ke zola nsi-ntoto, zola ya Tata kele ve na kati na yandi;+16 sambu bima yonso yina kele na nsi-ntoto—nzala ya nitu+ mpi nzala ya meso+ mpi kusonga na lulendo yonso bima na nge ya kuzingila*—ke katukaka ve na Tata, kansi yo ke katukaka na nsi-ntoto.17 Diaka, nsi-ntoto ke luta, nzala na yo mpi ke luta,+ kansi muntu yina ke salaka luzolo ya Nzambi ke bikalaka kimakulu.+18 Bana ya fioti, yai ngunga ya nsuka, mpi mutindu beno me waka nde mbeni ya Kristu ke kwisa,+ katuka ntangu yai bambeni ya Kristu mingi me basikaka;+ yo yina beto me zaba nde yo kele ngunga ya nsuka.19 Bo vandaka na kati na beto kansi bo bikisaka beto sambu bo vandaka ve bantu na beto;+ sambu kana bo vandaka bantu na beto, bo zolaka kubikala ti beto. Kansi bo me kwendaka sambu yo monana nde bantu yonso ve kele bantu na beto.+20 Santu me tulaka beno mafuta+ mpi beno yonso kele ti nzayilu.21 Mono ke sonikila beno ve sambu beno me zaba ve kieleka,+ kansi sambu beno me zaba yo, mpi sambu ata luvunu mosi ve ke katukaka na kieleka.+22 Nani kele muntu ya luvunu, keti yo kele ve muntu yina ke buyaka nde Yezu kele Kristu?+ Yandi yina mbeni ya Kristu,+ muntu yina ke buyaka Tata ti Mwana.23 Muntu yina ke buyaka Mwana, Tata ke ndimaka yandi mpi ve.+ Kansi muntu yina ke ndimaka Mwana,+ Tata mpi ke ndimaka yandi.+24 Ebuna beno, mambu yina beno me waka katuka luyantiku fwete vanda na beno.+ Kana mambu yina beno me waka katuka luyantiku kele na beno, beno ta vanda mpi na bumosi ti Mwana mpi na bumosi ti Tata.25 Diaka, diambu yina yandi mosi me silaka beto yo yai: luzingu ya mvula na mvula.+26 Mono ke sonikila beno mambu yai sambu na bantu yina ke sosa kukusa beno.27 Kansi beno, mafuta yina yandi tulaka beno,+ yo kele na beno, mpi beno kele ve na mfunu nde muntu kulonga beno; kansi mafuta yina yandi tulaka beno ke longa beno mambu yonso,+ mpi yo kele ya kieleka, yo kele ya luvunu ve. Mutindu yo me longaka beno, beno bikala na bumosi ti yandi.+28 Yo yina, bana ya fioti, beno bikala na bumosi ti yandi, sambu beto vanda ti masonga+ ntangu yandi ta monana mpi sambu beto tina yandi ve na nsoni na kukala na yandi.29 Kana beno me zaba nde yandi kele muntu ya lunungu, beno me zaba mpi nde konso muntu yina ke salaka mambu ya lunungu kele mwana na yandi.+
Banoti na nsi ya lutiti
^ To “kimenga ya kufika masumu; nzila ya kulembika masumu.”
^ To “kudisikisa sambu na bima yina nge kele na yo.”
kon_Latn kon_Latn kon_Latn kon_Latn